Cam Ranh
Store norske leksikon,Geografi,Verdens geografi,Asia,Vietnams geografi
Cam Ranh er en by i Vietnam, ved Cam Ranh-bukta i Sør-Kina-havet, 300 kilometter nordøst for Ho Chi Minh-byen (Saigon). Siste offisielle statistikk for antall innbyggere i Cam Ranh er fra 2009, da hadde byen 121 150 innbyggere. Cam Ranh er en del av provinsen Khanh Hoa, som har 1 231 107 innbyggere (2019). Provinsens hovedstad er Nha Thrang har 535 000 innbyggere (2018).
Historie På den andre siden av Cam Rahn-bukta, vis-à-vis byen, hadde de amerikanske militære styrkene i perioden 1965 til 1972 en av sine viktigste baser (med havn og flyplass) under Vietnamkrigen. Sovjetunionen leide basen fra 1979 til slutten av 1980-årene i et forsøk på å skape motvekt til de amerikanske basene på Filippinene. Næringsliv Den tidligere amerikanske flyplassen drives nå som Cam Ranh internasjonale flyplass, som er viktig for turistbyen Nha Trang, 30 kilometer nord for Cam Ranh. I bukta er det en dypvannshavn av stor betydning for næringslivet i området. Cam Ranh er senter for landets saltindustri. Les mer i Store norske leksikon Vietnams historie Vietnam Vietnamkrigen økonomi og næringsliv i Vietnam Vietnams geografi